P. Hrušovský, predseda NR SR: (2004-05-27):
Otváram rozpravu o tomto bode programu. Do rozpravy som nedostal žiadne písomné prihlášky, preto sa pýtam prítomných pánov poslancov, či sa chce niekto prihlásiť do rozpravy ústne. Pani poslankyňa Navrátilová. Končím možnosť podania ďalších prihlášok do rozpravy. Nech sa páči, pani poslankyňa Navrátilová. Ľ. Navrátilová, poslankyňa: Ďakujem za slovo. Mám pomerne rozsiahly pozmeňujúci návrh, ktorý znie takto: Článok I. Zákon č. 515/2003 Z. z. o krajských úradoch a obvodných úradoch a o zmene a doplnení niektorých zákonov sa mení a dopĺňa takto: 1. V § 2 odsek 2 znie: „(2) Krajský úrad riadi a za jeho činnosť zodpovedá prednosta krajského úradu, ktorého vymenúva a odvoláva minister vnútra Slovenskej republiky v súlade s osobitným predpisom.1a)“ Poznámka pod čiarou k odkazu 1a) znie: „§ 10 ods. 9 a 10, § 30 a 31 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.“ 2. V § 2 odsek 5 znie: „(5) Obvodný úrad riadi a za jeho činnosť zodpovedá prednosta obvodného úradu, ktorý je vymenovaný a odvolávaný podľa osobitného predpisu.1b)“ Poznámka pod čiarou k odkazu 1b) znie: „§ 30 a 31 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.“ Odôvodnenie: Navrhuje sa, aby sa na prednostov vzťahovali ustanovenia zákona o štátnej službe v plnom rozsahu. Článok II. Zákon č. 608/2003 Z. z. o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov sa mení a dopĺňa takto: 1. V § 3 odsek 2 znie: „(2) Krajský stavebný úrad riadi a za jeho činnosť zodpovedá prednosta, ktorého vymenúva a odvoláva minister výstavby a regionálneho rozvoja Slovenskej republiky v súlade s osobitným predpisom.6a)“ Poznámka pod čiarou k odkazu 6a) znie: „§ 10 ods. 9 a 10, § 30 a 31 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.“ Odôvodnenie je to isté. Navrhuje sa, aby sa na prednostu vzťahovali ustanovenia zákona o štátnej službe v plnom rozsahu. Článok III. Zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov sa mení a dopĺňa takto: 1. V § 10 odsek 2 znie: „(2) Krajský školský úrad riadi prednosta, ktorého vymenúva a odvoláva minister školstva Slovenskej republiky v súlade s osobitným predpisom.38a)“ Poznámka pod čiarou k odkazu 38a) znie: „§ 10 ods. 9 a 10, § 30 a 31 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.“ 2. V § 10 ods. 3 sa vypúšťajú slová „ako vedúci služobného úradu39)“ vrátane poznámky pod čiarou k odkazu 39). 3. V § 12 ods. 2 sa slová „na päťročné funkčné obdobie“ nahrádzajú slovami „podľa osobitného predpisu38a)“. 4. V § 12 ods. 4 sa vypúšťajú slová „ako vedúci služobného úradu39)“. Odôvodnenie: Navrhuje sa, aby sa na prednostu a hlavného školského inšpektora vzťahovali ustanovenia zákona o štátnej službe v plnom rozsahu. Článok IV. Zákon č. 534/2003 Z. z. o organizácii štátnej správy na úseku cestnej dopravy a pozemných komunikácií a o zmene a doplnení niektorých zákonov sa mení a dopĺňa takto: 1. V § 4 odsek 3 znie: „(3) Krajský úrad dopravy riadi a za jeho činnosť zodpovedá prednosta krajského úradu dopravy, ktorého vymenúva a odvoláva minister dopravy, pôšt a telekomunikácií Slovenskej republiky v súlade s osobitným predpisom3).“ Poznámka pod čiarou odkazu 3) znie: „§ 10 ods. 9 a 10, § 30 a 31 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.“ 2. V § 4 odsek 6 znie: „(6) Obvodný úrad dopravy riadi a za jeho činnosť zodpovedá riaditeľ obvodného úradu dopravy, ktorý je vymenúvaný a odvolávaný podľa osobitného predpisu3a).“ Poznámka pod čiarou k odkazu 3a) znie: „§ 30 a 31 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.“ Opäť sa navrhuje, aby sa na prednostu a riaditeľa vzťahovali ustanovenia zákona o štátnej službe, a to v plnom rozsahu. Článok V. Zákon č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov sa mení a dopĺňa takto: 1. V § 6 odsek 1 znie: „(1) Krajský úrad životného prostredia riadi a za jeho činnosť zodpovedá prednosta, ktorého vymenúva a odvoláva minister životného prostredia Slovenskej republiky v súlade s osobitným predpisom5a).“ Poznámka pod čiarou k odkazu 5a) znie: „§ 10 ods. 9 a 10, § 30 a 31 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.“ 2. V § 6 ods. 2 sa za slová „so súhlasom“ nahrádzajú slovami „na návrh“. 3. V § 9 odseky 3 a 4 znejú: „(3) Inšpekciu riadi a za jej činnosť zodpovedá generálny riaditeľ, ktorého vymenúva a odvoláva minister životného prostredia v súlade s osobitným predpisom5a). (4) Na čele inšpektorátu je riaditeľ, ktorý je vymenovávaný a odvolávaný podľa osobitného predpisu5b).“ Poznámka pod čiarou k odkazu 5b) znie: „§ 30 a 31 zákona č. 312 /2001 Z. z. o štátnej službe a o zmene a doplnení niektorých zákonov v znení neskorších predpisov.“ Odôvodnenie: Navrhuje sa, aby sa na prednostu generálneho riaditeľa inšpekcie a riaditeľa inšpektorátu vzťahovali ustanovenia zákona o štátnej službe v plnom rozsahu. Článok VI. Zákon č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov sa mení a dopĺňa takto: 1. V § 5 odsek 10 znie: „(10) Krajský pozemkový úrad riadi a za jeho činnosť zodpovedá prednosta krajského pozemkového úradu, ktorého vymenúva a odvoláva minister pôdohospodárstva Slovenskej republiky v súlade s osobitným predpisom3c).“ Poznámka pod čiarou k odkazu 3c) znie: „§ 10 ods. 9 a 10, § 30 a 31 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.“ 2. V § 5 sa vypúšťa odsek 11. Doterajšie odseky 12 až 15 sa označujú ako odseky 11 až 14. 3. V § 5 odsek 12 znie: „(12) Obvodný pozemkový úrad riadi a za jeho činnosť zodpovedá riaditeľ obvodného pozemkového úradu, ktorý je vymenúvaný a odvolávaný podľa osobitného predpisu3d).“ Poznámka pod čiarou k odkazu 3d) znie: „§ 30 a 31 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.“ Odôvodnenie: Navrhuje sa, aby sa na prednostu a riaditeľov vzťahovali ustanovenia zákona o štátnej službe v plnom rozsahu. Článok VII. Zákon č. 100/1997 Z. z. o hospodárení v lesoch a štátnej správe lesného hospodárstva v znení neskorších predpisov sa mení a dopĺňa takto: 1. V § 25 odsek 6 znie: „(6) Krajský lesný úrad riadi a za jeho činnosť zodpovedá prednosta, ktorého vymenúva a odvoláva minister pôdohospodárstva Slovenskej republiky v súlade s osobitným predpisom15a).“ Poznámka pod čiarou k odkazu 15a) znie: „§ 10 ods. 9 a 10, § 30 a 31 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.“ 2. V § 25 sa vypúšťa odsek 7. Doterajšie odseky 8 až 10 sa označujú ako odseky 7 až 9. 3. V § 25 odsek 8 znie: „(8) Obvodný lesný úrad riadi a za jeho činnosť zodpovedá vedúci, ktorý je vymenúvaný a odvolávaný podľa osobitného predpisu15b).“ Poznámka pod čiarou k odkazu 15b) znie: „§ 30 a 31 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.“ 4. V prílohe zákona v tabuľke „Sídla a územná pôsobnosť krajských lesných úradov a obvodných lesných úradov“ sa v časti týkajúcej sa Krajského lesného úradu v Žiline v stĺpci „Obvodný lesný úrad“ doplní mesto „Kysucké Nové Mesto“ ako nový obvodný lesný úrad a v stĺpci „Pôsobnosť v okresoch“ sa tomuto novému obvodnému lesnému úradu priradí okres „Kysucké Nové Mesto“. Zároveň sa v tom istom stĺpci zruší zaradenie okresu „Kysucké Nové Mesto“ pod Obvodný lesný úrad Čadca. Navrhuje sa teda aj v tomto prípade, v prípade štátnej správy v oblasti lesného hospodárstva, aby sa na prednostu a vedúceho vzťahovali ustanovenia zákona o štátnej službe, a to v plnom rozsahu. Ďalej región Kysúc má v rámci Slovenska najviac problémov s vysporiadaním vlastníctva v lesoch. Riešenie týchto problémov sa sťažilo preložením sídla lesného úradu do Čadce, pričom príslušný obvodný úrad a ďalšie úrady špecializovanej štátnej správy sú v Žiline. Vzhľadom na otvorenie reštitučného zákona sa tým sťažil prístup občanov k úradom pri vybavovaní potrebných náležitostí týkajúcich sa tejto problematiky. Článok VIII. Zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení zákona č. 5/2004 Z. z. sa mení a dopĺňa takto: 1. V § 4 odsek 5 znie: „(5) Ústredie riadi generálny riaditeľ. Generálneho riaditeľa ústredia vymenúva a odvoláva minister práce, sociálnych vecí a rodiny v súlade s osobitným predpisom3a).“ Poznámka pod čiarou k odkazu 3a) znie: „§ 10 ods. 9 a 10, § 30 a 31 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.“ Odôvodnenie: Navrhuje sa, aby sa na generálneho riaditeľa ústredia práce, sociálnych vecí a rodiny vzťahovali ustanovenia zákona o štátnej službe v plnom rozsahu. Článok IX. Zákon č. 272/1994 Z. z. o ochrane zdravia ľudí v znení neskorších predpisov sa mení a dopĺňa takto: 1. V § 20 odsek 2 znie: „(2) Na čele úradu verejného zdravotníctva je hlavný hygienik Slovenskej republiky (ďalej len „hlavný hygienik“), ktorého vymenúva a odvoláva minister zdravotníctva Slovenskej republiky v súlade s osobitným predpisom6n).“ Poznámka pod čiarou k odkazu 6n) znie: „§ 10 ods. 9 a 10, § 30 a 31 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.“ 2. V § 21 odsek 2 znie: „(2) Na čele regionálneho úradu verejného zdravotníctva je regionálny hygienik, ktorý je vymenúvaný a odvolávaný podľa osobitného predpisu6o).“ Poznámka pod čiarou k odkazu 6o) znie: „§ 30 a 31 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.“ Odôvodnenie: Navrhuje sa, aby sa právna úprava zosúladila s právnou úpravou upravujúcou postavenie a úlohy ostatných orgánov špecializovanej štátnej správy, kde je štatutár orgánu vymenovaný ministrom, avšak v súlade s ustanovením § 30 a 31 zákona č. 312 o štátnej službe, t. j. na základe výsledkov výberového konania. Článok X. „Tento zákon nadobúda účinnosť 1. augusta 2004.“ Ďakujem.